Der var engang en mand. Han hed Lot.

Lot boede i en by, hvor folk ikke var søde. Byen hed Sodoma, og den lå nede i en stor dal. Folk i Sodoma var så dumme, at en, der hedder Gud, og som har skabt hele verden – både fugle og fisk og mennesker og også byen Sodoma – ville ødelægge byen. Men han ville ikke gøre det, hvis han kunne finde ti søde mennesker i byen.

Så han sendte to af sine engle-venner til byen for at se, om der ikke var nogle søde folk. Da de kom til byen, mødte de Lot, som inviterede englene hjem til sig og overnatte. Han lavede også mad til dem og bagte usyret brød. Det gjorde de meget dengang.